BJP ने फर्स्टबॉर्न मैनर, NPP ने 'इयान बॉथम' को उम्मीदवार बनाया
Meghalaya Assembly Election 2023 Candidates List - मेघालय की 60 विधानसभा सीटों पर 27 फरवरी को वोटिंग होगी। इससे पहले यहां चुनावी मैदान में उतरे उम्मीदवारों के नामों की खूब चर्चा हो रही है। पूर्वी खासी हिल्स में पाइनर्सला सीट से कांग्रेस ने नेहरू सूटिंग को कैंडिडेट बनाया है
मेघालय की 60 विधानसभा सीटों पर 27 फरवरी को वोटिंग होगी। इससे पहले राज्य में चुनावी मैदान में उतरे उम्मीदवारों के नामों की खूब चर्चा हो रही है। दरअसल, यहां नेहरू सुटिंग, फर्स्टबॉर्न मैनर, ​​​इयान बॉथम, मूनलाइट और सनशाइन जैसे नाम वाले उम्मीदवार चुनाव लड़ रहे हैं।
पूर्वी खासी हिल्स में पाइनर्सला सीट से कांग्रेस ने नेहरू सुटिंग को कैंडिडेट बनाया है। जिनके नाम में भारत के पहले प्रधानमंत्री जवाहरलाल नेहरू का सरनेम शामिल है। वहीं, BJP ने अमलारम सीट से फर्स्टबॉर्न मैनर और NPP सलमानपारा सीट इंग्लैण्ड के मशहूर क्रिकेटर के नाम वाले प्रत्याशी इयान बॉथम के. संगमा को मैदान में उतारा है।
मूनलाइट और फर्स्टबॉर्न जैसे नाम वाले नेता मैदान में
वेस्ट जयंतिया हिल्स में नर्तियांग से इंडिपेंडेंट कैंडिडेट जेनेरस पैसले मैदान में हैं। इसी जिले की जोवई सीट से यूनाइटेड डेमोक्रेटिक पार्टी (UDP) के मूनलाइट परियात और रालियांग में नेशनल पीपल्स पार्टी (NPP) के सीनियर लीडर कमिंग वन यंबन चुनाव लड़ रहे हैं। अमलारम निर्वाचन क्षेत्र में भाजपा ने फर्स्टबॉर्न मैनर को उम्मीदवार बनाया है। वे अपनी माता-पिता की पहली संतान हैं, इसीलिए उनका नाम फर्स्टबॉर्न रखा गया।
उधर, नेशनल पीपल्स पार्टी (NPP) ने दक्षिण पश्चिम गारो हिल्स जिले के सलमानपारा सीट से इंग्लैण्ड के मशहूर क्रिकेटर के नाम वाले प्रत्याशी इयान बॉथम के. संगमा को मैदान में उतारा है। बीजेपी ने चोकपोट सीट से नवमबर्थ च मारक को प्रत्याशी बनाया है। भाजपा ने अमलारेम सीट से जेठा मनेर को मैदान में उतारा है।
UDP ने उमसिनिंग में सनशाइन मकरी को उम्मीदवार बनाया
री भोई जिले के जिरांग में सनमून मारक केंद्रीय मंत्री रामदास अठावले के नेतृत्व वाली पार्टी RPI आरपीआई (ए) के उम्मीदवार हैं। इसी निर्वाचन क्षेत्र से इंडिपेंडेंट कैंडिडेट फोरकास्टर नोंगरांग चुनाव लड़ रहे हैं। यूनाइटेड डेमोक्रेटिक पार्टी (UDP) ने री भोई जिले के उमसिनिंग में सनशाइन मकरी को मैदान में उतारा है।
पूर्वी खासी हिल्स में मावरिंगक्नेंग से BJP कैंडिडेट हाइलैंडर खरनाल्की है। मवलाई से प्रोसेस टी सॉवमी यूडीपी उम्मीदवार हैं। वॉयस ऑफ पीपल्स पार्टी से ब्राइटस्टारवेल मारबानियांग, मावफलांग से पीपुल्स डेमोक्रेटिक फ्रंट ने शुभ लिंगदोह मावफलांग मैदान में हैं।
मावकिनरू से भाजपा के टिकट पर काउंसलर मुखिम, मावथरायशन में कांग्रेस से फोर्टीनसन लिंगखोई, पश्चिम खासी हिल्स जिले के नोंगस्टोइन में यूडीपी उम्मीदवार पोलस्टार नोंगसीज चुनाव लड़ रहे हैं। वहीं, TMC ने साउंडर काजी दक्षिण पश्चिम खासी हिल्स जिले में मौकिरवाट सीट से चुनावी मैदान में हैं।
27 फरवरी को वोटिंग, 2 मार्च को काउंटिंग
मेघालय विधानसभा चुनाव के लिए 27 फरवरी को वोटिंग होगी और नतीजे 2 मार्च को सामने आएंगे। अगर पिछले विधानसभा चुनाव की बात करें तो बीजेपी ने 47 सीटों पर अपने उम्मीदवार उतारे थे और उसे महज दो ही सीट पर जीत मिली थी। वहीं, राज्य की सात सीटों पर बीजेपी कैंडिडेट्स दूसरे स्थान पर और 12 सीटों पर भाजपा कैंडिडेट्स तीसरे स्थान पर थे।
मेघालय विधानसभा: सीटें- 60, बहुमत- 31
मेघालय में 2018 में 59 सीटों पर चुनाव हुए थे। कांग्रेस ने सबसे ज्यादा 21 सीटें जीती थीं। BJP को यहां महज 2 सीटें ही मिल सकी थीं। नेशनल पीपुल्स पार्टी (एनपीईपी) को 19 सीटें मिली थीं। इसने पीडीएफ और एचएसपीडीपी के साथ मिलकर सरकार बनाई। इन्होंने मेघालय डेमोक्रेटिक अलायंस (एमडीए) बनाया।
यहां पिछले तीन महीनों से पार्टियां चुनावी मोड में हैं। कांग्रेस ने 40 और NPP ने 58 उम्मीदवारों की लिस्ट पहले ही जारी कर दी है।